Source: https://www.riigiteataja.ee/akt/13311948
Timestamp: 2019-03-26 09:10:05+00:00
Document Index: 2496220

Matched Legal Cases: ['§ 1', '§ 2', '§ 3', '§ 4', '§ 5', '§ 6', '§ 7', '§ 8', '§ 9', '§ 10', '§ 11', '§ 12']

Kultuuri- või sotsiaalobjektide pankrotivarast välistamise seadus – Riigi Teataja
Kultuuri- või sotsiaalobjektide pankrotivarast välistamise seadus (lühend - KSPVVS)
Kultuuri- või sotsiaalobjektide pankrotivarast välistamise seadus - sisukord
Kultuuri- või sotsiaalobjektide pankrotivarast välistamise seadus
Vastu võetud 25.08.1994
RT I 1994, 63, 1066
jõustumine 24.09.1994
03.05.1995 RT I 1995, 49, 748 03.06.1995
§ 1. Riigile kuuluva ettevõtte või organisatsiooni (edaspidi ettevõte) pankroti korral välistatakse pankrotivarast riigile kuuluv kultuuri- või sotsiaalobjekt, kui see on vajalik valla- või linnaelanike sotsiaalseks või kultuuriliseks teenindamiseks või Eesti Vabariigi sotsiaalseks või majanduslikuks arenguks.
§ 2. Käesoleva seaduse §-s 1 nimetatud kultuuri- või sotsiaalobjekt on hoone või rajatis või selle osa (koos sellesse kuuluva inventariga), mida on vähemalt 18 kuu jooksul enne pankrotimenetluse algatamist kasutatud:
1) koolieelselasteasutuse, kooli või mõne teise haridusasutusena;
2) apteegi, haigla, arstipunkti, polikliiniku või mõne teise tervishoiuasutusena;
3) raamatukogu, rahva- või kultuurimaja, muuseumi, teatri või mõne teise kultuuriasutusena;
4) spordiväljaku, spordisaali või mõne teise spordiasutusena;
5) kasvatusasutuse, turva- või hooldekodu või mõne teise sotsiaalabi ja -teenuseid osutava asutusena.
[RT I 1997, 5, 32 - jõust. 01.02.1997]
§ 3. Kultuuriminister, haridus- ja teadusminister või sotsiaalminister või ettevõtte asukohajärgne kohalik omavalitsus või minister, kelle juhitava ministeeriumi valitsemisalass ekuulub ettevõte, mille pankrotivara on kultuuri-või sotsiaalobjekt, esitab nimetatud objekti pankrotivarast välistamise otsustamiseks põhjendatud taotluse Vabariigi Valitsusele ühe kuu jooksul pankrotiteate Riigi Teatajas avaldamise päevast arvates, teatades vastavast taotlusest pankrotihaldurile sama aja jooksul.
§ 4. Pankrotihaldur peab tagama kultuuri- ja sotsiaalobjekti säilimise, mille pankrotivarast välistamise taotluse esitamisest on teatatud käesoleva seaduse §-s 3 sätestatud korras. Nimetatud objekti on keelatud võõrandada Vabariigi Valitsuse pankrotivarast välistamise otsuseni.
§ 5. Kultuuri- või sotsiaalobjekti pankrotivarast välistamise otsustab Vabariigi Valitsus 20 päeva jooksul, arvates käesoleva seaduse §-s 3 nimetatud taotluse saamisest.
§ 6. Kultuuri- või sotsiaalobjekti pankrotivarast välistamisel määrab Vabariigi Valitsus välistatud objekti valitseja või otsustab kohaliku omavalitsuse taotlusel objekti munitsipaalomandisse andmise või teeb kohalikule omavalitsusele ettepaneku objekti munitsipaalomandisse võtmiseks.
§ 7. Käesoleva seaduse §-s 5 nimetatud kultuuri- või sotsiaalobjekti pankrotivarast välistamise otsusest teatab asja omane ministeerium pankrotihaldurile viivitamatult, kuid mitte hiljem kui 10 päeva jooksul, arvatesotsuse tegemisest.
§ 8. Pankrotihalduril on kultuuri- või sotsiaalobjekti pankrotivarast välistamise otsusega mittenõustumisel õigus pöörduda kohtu poole 10 päeva jooksul pärast käesoleva seaduse §-s 5 nimetatud otsuse jõustumist.
§ 9. Pankrotihalduril on õigustaotleda kohtu korras käesoleva seaduse §-s 2 nimetatud objektide taasliitmist pankrotivara hulka, kui objekti kuue kuu vältel pärast selle pankrotivarast väljaarvamist ei kasutata taotluses nimetatud eesmärgil. Nimetatud objekti taas lülitamise korral pankrotivara hulka taastub käesoleva seaduse §-s 11 sätestatud maksevõlgnevuste nõue.
§ 10. Pankrotihaldur peab tagama Vabariigi Valitsuse otsusel pankrotivarast välistatud kultuuri- või sotsiaalobjekti säilimise kuni selle käesoleva seaduse §-s 12 sätestatud korras üleandmiseni. Pankrotihalduri poolt tehtud kulutused antud ülesande täitmiseks tasutakse Vabariigi Valitsuse poolt kehtestatud korras.
§ 11. Kultuuri- või sotsiaalobjektide pankrotivarast välistamisel vähendatakse riigi maksevõlgnevuste nõudeid nende objektide bilansilise maksumuse võrra.
§ 12. Pankrotivarast välistatud kultuuri- või sotsiaalobjekti annab pankrotihaldur üle käesoleva seaduse §-s 6 nimetatud isikule akti alusel, millele kirjutavad alla pankrotihaldur ja käesoleva seaduse §-s 6 nimetatud isik.